b'\n_START_ARTICLE_\nNahcolita\n_START_SECTION_\nCaracter\xc3\xadstiques\n_START_PARAGRAPH_\nLa nahcolita \xc3\xa9s un carbonat de f\xc3\xb3rmula qu\xc3\xadmica NaHCO\xe2\x82\x83. Cristal\xc2\xb7litza en el sistema monocl\xc3\xadnic. Els seus cristalls s\xc3\xb3n t\xc3\xadpicament allargats al llarg de [001], d\'aproximadament 1 cent\xc3\xadmetre, amb grans {110}, {010}, {101} i petits {120}, {101} i {111}. Tamb\xc3\xa9 es troba com a masses fibroses, orientades perpendicularment als plans d\'estratificaci\xc3\xb3; en agregats porosos friables. La seva duresa a l\'escala de Mohs \xc3\xa9s 2,5._NEWLINE_Segons la classificaci\xc3\xb3 de Nickel-Strunz, la nahcolita pertany a "05.AA - Carbonats alcalins, sense anions addicionals, sense H\xe2\x82\x82O" juntament amb els seg\xc3\xbcents minerals: zabuyelita, natrita, gregoryita, kalicinita, teschemacherita i wegscheiderita.\n_START_SECTION_\nFormaci\xc3\xb3 i jaciments\n_START_PARAGRAPH_\n\xc3\x89s un precipitat de les aig\xc3\xbces termals. Es troba com efloresc\xc3\xa8ncies al voltant dels llacs salins i en salmorres. Es forma en una etapa tardana en massissos alcalins diferenciats, o com un s\xc3\xb2lid en inclusions l\xc3\xadquides en alguns altres minerals. Sol trobar-se associada a altres minerals com: trona, termonatrita, thenardita, halita, gaylussita, burke\xc3\xafta, northupita i borax. Va ser descoberta l\'any 1928 al Vesuvi, a la prov\xc3\xadncia de N\xc3\xa0pols (Camp\xc3\xa0nia, It\xc3\xa0lia), en un t\xc3\xbanel de lava associada a thenardita i a halita.'